Suomen Perusta -ajatuspajan raportissa on hyödynnetty THL:n toimeentulotukirekisteriä vuodesta 2007 lähtien ja Kelan rekisteritietoja vuodesta 2017 lähtien.

(artikkeli jatkuu alla)

(artikkeli jatkuu alla)

Somaliassa, Irakissa, Syyriassa ja Afganistanissa syntyneistä 18-64-vuotiaista yli 60 prosenttia sai vuonna 2017 jotain toimeentulotuen muotoa. Keskiarvosumma oli noin 2 800 euroa tuensaajaa kohti koko vuoden aikana.

Tutkija: Maahanmuuttajat saavat tukia samoin kriteerein

THL:n tutkimuspäällikkö Jussi Tervolan mukaan raportissa ei ole paljoakaan uutta ja dramaattista.

– Tulokset eivät pääosin vaikuttaneet kovin yllättäviltä, vaan ovat aiempien tulosten kanssa yhteneviä, Tervola sanoo.

Tulokset heijastelevat Tervolan mukaan maahanmuuttajien ja etenkin pakolaistaustaisten henkilöiden korkeaa työttömyyttä ja pienituloisuutta.

"Vinoumaa ei ole korjattu"

(artikkeli jatkuu alla)

– Tämä on yllättävä tulos ja vastoin aiempia tutkimustuloksia Suomesta ja muista Pohjoismaista, Tervola arvioi.

Laskelmissa ei Tervolan mukaan ole otettu huomioon sitä, ettei kaikkia toimeentulotukia ole merkitty THL:n toimeentulotukirekisteriin.

Rekistereissä ei siis ole pakolaisille, paluumuuttajille ja turvapaikanhakijoille myönnettäviä kotouttamisrahoista maksettavia toimeentulotukia, mikä vaikuttaa olennaisesti tukisummien kehitykseen maahanmuuttajan saavuttua Suomeen.